                                                                                                                                               Anexa nr. 3

	COMUNA PÂRTEȘTII DE JOS

	BENEFICIAR


	Nr………………din …………….
	                Nr. ………… din ……………………  


CONTRACT DE FINANŢARE NERAMBURSABILĂ

COMUNA PÂRTEȘTII DE JOS, cu sediul în Primăria comunei Pârteștii de Jos, sat Pârteștii de Jos,  judeţul Suceava, telefon 0230-237019, fax 0230-237060, cod fiscal nr.4441182, coduri IBAN RO24TREZ24A670600591200X deschis la Trezoreria Gura-Humorului, reprezentată prin domnul Strugariu Mircea-Andrei-primarul comunei, în calitate de FINANŢATOR



şi 

………………………………….…..….., cu sediul în…………..………………………………………, tel………………….., cod fiscal nr…………………, cont lei nr………………………………., deschis la ……………………………………….., reprezentat prin ……………………………………………, în calitate de BENEFICIAR, au convenit încheierea prezentului contract de finanţare.
I. DEFINIŢII

În înţelesul prezentului contract, termenii şi expresiile de mai jos au următoarea semnificaţie:

a) activitate generatoare de profit - activitate care produce un profit în mod direct pentru o persoană fizica sau juridică;

b) autoritate finanţatoare - orice autoritate publică, astfel cum este definită aceasta în Constituţia României, inclusiv autoritatea judecătorească, precum şi orice instituţie publică de interes general, regional sau local, care are calitatea de ordonator principal de credite, în condiţiile legii;

c) beneficiar - solicitantul căruia i se atribuie contractul de finanţare nerambursabilă în urma aplicării procedurii selecţiei publice de proiecte;

d)cheltuieli eligibile - cheltuieli care pot fi luate în considerare pentru finanţarea nerambursabilă;

e) contract de finanţare nerambursabilă - contract încheiat, în condiţiile legii, între o autoritate publică, denumită în continuare autoritate finanţatoare şi un beneficiar;

f) finanţare nerambursabilă - alocaţie financiară directă din fonduri publice, în vederea desfăşurării de către persoane fizice sau persoane juridice fără scop patrimonial, a unor activităţi nonprofit care să contribuie la realizarea unor acţiuni sau programe de interes public general, regional sau local;


g) fonduri publice - sume alocate din bugetul de stat, bugetul asigurărilor sociale de stat, bugetul asigurărilor sociale de sănătate, bugetele fondurilor speciale, bugetul Trezoreriei Statului, bugetele locale, bugetele instituţiilor publice finanţate din venituri extrabugetare, ajutoare financiare externe acordate României sau instituţiilor publice şi credite externe contractate ori garantate de către stat sau de autorităţi ale administraţiei publice locale, precum şi împrumuturi interne contractate de autorităţi ale administraţiei publice locale;

h) solicitant - orice persoană fizică sau juridică fără scop patrimonial, care depune o propunere de proiect.

II. OBIECTUL CONTRACTULUI 

Art.1. Obiectul acestui contract îl reprezintă acordarea finanţării pentru proiectul…………………………………………………………, în condiţiile şi termenii stabiliţi în prezentul contract.

III. DURATA CONTRACTULUI

Art.2.  Prezentul contract se încheie pentru anul 2022.
Art.3. Contractul va intra în vigoare după acceptarea lui necondiţionată şi semnarea lui de către ambele părţi.

Art.4. Termenul limită de efectuare a activităţilor este 31.12.2022.

IV. CONDIŢII DE ACORDARE A FINANŢĂRII

Art.5. Costul total al proiectului este de  ……………….. lei.
Art.6. Valoarea finanţării acordate de finanţator este de ………………….. lei.
Art.7. Acordarea finanţării de către Comuna Pârteștii de Jos se va face doar în cazul respectării condiţiilor stabilite în cererea de finanţare aprobată de Comisia de evaluare.

Art.8. Finanţarea nu poate face obiectul angajamentului sau pretenţiilor unei terţe părţi integral sau parţial.

Art.9. Finanţarea trebuie să-şi păstreze pe toată durata prezentului contract destinaţia prevăzută iniţial în proiect.


V. FINANŢARE ŞI PLĂŢI
Art.10. Finanţarea se acordă beneficiarului în contul menţionat în cererea de finanţare, după cum urmează:
· în avans, maxim 30% din valoarea contractului, acţiunii, activităţii, în baza solicitării scrise din partea beneficiarului, sumă care se va justifica prin raport financiar intermediar; în caz contrar se sistează tranşele următoare, iar beneficiarul pierde dreptul  de a solicita restul sumelor prevăzute în contract;

· restul sumei aprobate prin contract se acordă pe bază de documente justificative eligibile, verificate de autoritatea finanţatoare, în limita disponibilităţilor şi a repartizării pe trimestre a creditelor bugetare;

· documentele justificative depuse trebuie să cuprindă şi suma aferentă contribuţiei proprii de minim 10%  din valoarea finanţării proiectului.

Art.11. Comuna Pârteștii de Jos îşi rezervă dreptul de a nu mai finanţa alte proiecte viitoare ale beneficiarului, dacă nu sunt respectate condiţiile prevăzute la art. 10.
Art.12. Beneficiarul se obligă să ramburseze Comunei Pârteștii de Jos sumele deja plătite în cazul în care nu au fost justificate corespunzător.

Art.13. Autoritatea finanţatoare îşi rezervă dreptul de a face verificări atât în perioada derulării contractului de finanţare nerambursabilă, cât şi ulterior validării raportului final de activitate şi a raportului financiar, în scopul completării dosarului finanţării nerambursabile.
VI. PREZENTAREA RAPOARTELOR
Art.14. Beneficiarul are obligaţia de a prezenta finanţatorului un Raport financiar intermediar de justificare a avansului acordat.

Art.15.Ulterior, beneficiarul are obligaţia de a prezenta spre decontare Rapoarte financiare intermediare privind cheltuielile efectuate, pentru care se vor aloca fonduri din finanţarea nerambursabilă.

Art.16. Beneficiarul are obligaţia de a prezenta finanţatorului Raportul final de activitate şi Raportul financiar final, după finalizarea acţiunii, proiectului sau programului.
Art.17. Rapoartele financiare vor cuprinde ca anexe documentele justificative prevăzute de legislaţia în vigoare, pentru absolut toate cheltuielile efectuate din finanţarea nerambursabilă, semnate şi ştampilate cu menţiunea „conform cu originalul” şi cu specificaţia: „cheltuielile justificate nu au mai fost decontate la un alt finanţator”.  

Art.18. Beneficiarul va depune împreună cu Raportul final de activitate, în copie, toate documentele şi materialele produse în perioada de derulare a proiectului (documente audio şi video, copii, rapoarte, studii etc.) şi referinţe la proiect care au apărut în mass - media.
     
VII. PARTENERI
Art.19. Pentru proiectele care implică parteneri, identificaţi în mod clar în cererea de finanţare, beneficiarul are următoarele obligaţii:

· să încheie un contract de parteneriat pe perioada de derulare a proiectului cu stipularea clară a drepturilor şi obligaţiilor părţilor;

· să aducă la cunoştinţă partenerilor, termenele şi condiţiile prezentului contract de finanţare, inclusiv prevederile cererii de finanţare;

· să ia toate măsurile necesare pentru asigurarea cooperării active a partenerilor în conformitate cu toate prevederile contractului;

· să stabilească de comun acord cu partenerii orice eventuală modificare în repartizarea fondurilor.

Art.20. În situaţia în care retragerea partenerilor periclitează buna desfăşurare a activităţilor proiectului beneficiarul are obligaţia să anunţe în timp util finanţatorul, urmând a prelua obligaţiile partenerului.

Art.21. Comuna Pârteștii de Jos îşi declină întreaga responsabilitate pentru relaţiile dintre parteneri şi beneficiari, în special în ceea ce priveşte repartizarea contribuţiilor la proiect.
Art.22.Participarea partenerilor nu va scuti beneficiarul de nici una dintre obligaţiile şi responsabilităţile sale, stabilite prin contract faţă de finanţator.

Art.23.  Este interzisă subcontractarea activităţilor proiectului.

 
VIII. MONITORIZARE ŞI CONTROL
Art.24. Activitatea de monitorizare a proiectului se va face conform legii.

Art.25. Beneficiarul va furniza Comunei Pârteștii de Jos, toate informaţiile pe care acesta le solicită în legătură cu desfăşurarea proiectului care face obiectul prezentului contract.

Art.26. Beneficiarul va lua toate măsurile necesare pentru a permite vizite de monitorizare, control şi audit ale Comunei Pârteștii de Jos, punând la dispoziţie toate documentele solicitate. 

Art.27. Toate documentele cu privire la implementarea proiectului vor fi păstrate timp de cinci ani de la data încheierii prezentului contract.

Art.28. (1) Atunci când pentru îndeplinirea obligaţiilor contractuale, beneficiarul achiziţionează din fonduri publice nerambursabile, produse, lucrări sau servicii, procedura de achiziţie este cea prevăzută de Legii nr. 98/2016 din 19 mai 2016 privind achizițiile publice, cu modificările și completările ulterioare și a prevederilor  Hotărârii nr. 395/2016 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului cadru din Legea 98/2016 privind achizițiile publice, cu modificările și completările ulterioare;
(2)Curtea de Conturi va exercita controlul financiar asupra derulării activităţii nonprofit finanţată din fondurile publice. 

 IX. PUBLICITATE ŞI SIGLĂ

Art.29. Beneficiarul se obligă să menţioneze sprijinul primit din partea Comunei Pârteștii de Jos în realizarea oricărui produs, document sau material în cadrul acestui proiect, precum şi în orice alte declaraţii sau interviuri acordate presei scrise, video, audio şi electronice. 

Art.30. Nici un material produs în cadrul proiectului nu trebuie să aducă prejudicii onoarei şi reputaţiei persoanelor sau instituţiilor publice.


X. RESPONSABILITATEA

Art.31. Comuna Pârteștii de Jos, prin Primăria comunei Pârteștii de Jos şi angajaţii acestuia declină întreaga responsabilitate în caz de accident, boală, rănire, deces, pierdere sau pagubă suferită de persoane sau bunuri, care rezultă, direct sau indirect, din activităţile desfăşurate ca parte a proiectului ce face obiectul acestui contract.

            XI. ÎNCETAREA CONTRACTULUI 

Art.32. Prezentul contract încetează de drept la data la care ia sfârşit implementarea proiectului, sau prin acordul părţilor.

XII. SUSPENDAREA CONTRACTULUI

Art.33. Suspendarea prezentului contract intervine la cererea finanţatorului, în cazul în care acesta are nelămuriri cu privire la documentele produse de către beneficiar, sau în alte situaţii care necesită verificări suplimentare, până la clarificarea situaţiei.

XIII. REZILIEREA CONTRACTULUI

Art.34. Rezilierea contractului poate fi solicitată de oricare din părţile contractante, cu un preaviz de 30 de zile.

Art.35.  Finanţatorul poate solicita rezilierea contractului în următoarele condiţii:

· Subcontractarea activităţilor proiectului;

· Beneficiarul sau unul din parteneri nu a îndeplinit una din obligaţiile ce decurg din prezentul contract;

· Beneficiarul nu a dovedit existenţa cofinanţării proprii sau a partenerilor în proiect;

· Beneficiarul nu a îndeplinit sau a îndeplinit necorespunzător condiţiile/obiectivele prevăzute în cererea de finanţare;

· Beneficiarul nu a eliminat deficienţele constatate de către finanţator în termen de 15 zile de la data luării la cunoştinţă a acestora;

· Beneficiarul a avut numeroase întârzieri în îndeplinirea activităţilor proiectului, situaţie care a afectat buna desfăşurare a acestuia;

· Beneficiarul a modificat repartizarea fondurilor şi implicit fişa de buget a proiectului,  fără avizul prealabil al finanţatorului;

· Beneficiarul nu a depus Raportul final de activitate, Raportul financiar de justificare a avansului / final sau documentele justificative aferente acestora;

· Beneficiarul sau unul dintre parteneri a făcut declaraţii false sau incomplete pentru a obţine finanţare din partea Comunei Pârteștii de Jos. În această situaţie, finanţatorul are dreptul să solicite rambursarea integrală a sumelor virate;

· Beneficiarul a modificat elementele esenţiale ale proiectului, cum ar fi obiectivele, beneficiarii direcţi, locaţia, rezultatele aşteptate, activităţi, etc., fără acordul finanţatorului.

Art.36. Beneficiarul poate solicita rezilierea contractului în măsura în care finanţatorul nu îşi îndeplineşte obligaţiile contractuale.
Art.37. Suspendarea plăţilor de către finanţator se va face la notificarea prealabilă a beneficiarului.

Art.38. În cazul rezilierii contractului, Comuna Pârteștii de Jos poate solicita rambursarea parţială sau integrală a finanţării acordate, în termeni rezonabili şi pe baza rezultatelor părţii din proiect deja desfăşurate.

Art.39. În cazul în care suma ce trebuie rambursată nu este primită în termen de 30 de zile, Comuna Pârteștii de Jos îşi rezervă dreptul, fără o notificare formală şi fără a prejudicia alte drepturi acoperite de acest contract, să perceapă daune - interese moratorii, o sumă echivalentă cu o cotă procentuală de 0,02%  pentru fiecare zi de întârziere, calculate la suma ce trebuie rambursată.
XIV. CLAUZA DE JURISDICŢIE

Art.40.  Soluţionarea oricărui litigiu ivit în prezentul contract se va face pe cale amiabilă. 

Art.41. În situaţia în care divergenţele nu s-au soluţionat în acest mod, partea nemulţumită poate promova acţiune în justiţie, la instanţa competentă de la sediul finanţatorului.

Art.42. Prezentul contract se supune legii române.


XV. MODIFICĂRI ŞI AMENDAMENTE

Art.43. Beneficiarul are obligaţia de a anunţa imediat în scris Comuna Pârteștii de Jos de eventualele schimbări intervenite în derularea proiectului.

Aceste modificări vor fi trecute într-o anexă la contract, de comun acord între părţi.


XVI. FORŢA  MAJORĂ

Art.44. În caz de forţă majoră, partea contractantă care invocă forţa majoră, va informa despre aceasta celeilalte părţi, în interval de 5 zile.

Art.45. Cazurile de forţă majoră prelungesc automat termenele contractuale cu durata forţei majore.

Art.46. În caz de forţă majoră, nu se plătesc penalităţi.

Art.47. La încetarea situaţiei de forţă majoră, în acelaşi termen de 5 zile, partea care a invocat forţa majoră este obligată să înştiinţeze asupra încetării acesteia, în caz contrar cealaltă parte este în drept să rezilieze contractul.

Întocmit, la sediul finanţatorului, în două exemplare, câte unul pentru fiecare parte.

Prezentul contract conţine un număr de 5 pagini.

	FINANŢATOR,
	  BENEFICIAR,

	COMUNA PÂRTEȘTII DE JOS

	

	PRIMAR,

	                          Reprezentant:


	Strugariu Mircea-Andrei
	                          Funcţie:

	
	


               CONTABIL-consilier superior                                   Semnătura şi ştampila

     Văleanu Mihaiela
                                 Vizat,

             Control financiar preventiv,

                  Avizat,

Consilier juridic

                 Mireuță  Spiridon

